Č.j. 134/2022

PONUKA prebytočného hnuteľného majetku –bývalé elokované pracovisko Masarykova č. 20, č.22, 040 01 Košice

**Slovenská republika – SOŠ železničná, Palackého 14, 040 01 Košice**

v súlade so zákonom č. 278/1993 Z. z. o správe majetku štátu v znení neskorších predpisov vyhlasuje ponuku P-1/2022-stroje a zariadenia na prevod prebytočného hnuteľného majetku štátu. Hnuteľný majetok štátu, ktorý je predmetom ponuky bude odpredávaný a jeho podrobný zoznam s miestom uloženia a stanovenými cenami je uvedený v prílohe č.1.

**Obhliadka:**

Záujemcom bude umožnené pred podaním cenovej ponuky vykonať v mieste uloženia fyzickú obhliadku odpredávaného majetku.

Fyzická obhliadka majetku sa uskutoční dňa:

• **25.04.2022** v čase od 08,00 do 12,00 hod. Miestom obhliadky je bývalé elokované pracovisko SOŠ železničnej v Košiciach so sídlom na Masarykovej ul. č. 20.

Účastníci obhliadky sú povinní riadiť sa počas obhliadky aktuálnymi epidemiologickými opatreniami Úradu verejného zdravotníctva SR a pokynmi zástupcu školy. O obhliadku môžu uchádzači požiadať telefonicky, resp. e-mailom najneskôr do 22. apríla 2022 na tel. č.: 0903 221699, e-mail: hospodar@soszke.sk. V žiadosti o obhliadku uviesť: meno, priezvisko, adresa trvalého pobytu.

**Spôsob predloženia cenovej ponuky:**

Cenovú ponuku doručte v zalepenej obálke označenej korešpondenčnou adresou záujemcu, heslom: „P-1/2022 – stroje a zariadenia“ a označením „NEOTVÁRAŤ“ poštou na adresu: SOŠ železničná, Palackého 14, 040 01 Košice v čase 7.00 hod – 12.00. hod a 12.30 hod – 14.00 hod v termíne najneskôr do 27. apríla 2022 do 12.00 hod. (cenovú ponuku je potrebné do uvedeného termínu doručiť a nie odoslať).

**Cenová ponuka musí obsahovať nasledovné náležitosti:**

* **právnické osoby** - obchodné meno (názov) spoločnosti, presná adresa sídla spoločnosti, e-mailová adresa, IČO, telefonické a faxové spojenie, údaje o bankovom spojení - pobočka banky a číslo účtu v tvare IBAN, súhlas s poskytnutím osobných údajov pre ďalšie úkony prevodu vlastníctva, špecifikáciu majetku podľa zverejneného oznámenia, ponúknutú cenu vyjadrenú jednou pevnou sumou v € za jeden stroj, v prípade záujmu o viaceré stroje pevnou sumou za jednotlivé stroje a podpis osoby, oprávnenej konať v mene spoločnosti.
* **fyzické osoby** – meno a priezvisko, dátum narodenia, presná adresa trvalého bydliska, e-mailová adresa, tel. číslo, číslo účtu v tvare IBAN a pobočku banky, súhlas s poskytnutím osobných údajov pre ďalšie úkony prevodu vlastníctva, špecifikáciu majetku podľa zverejneného oznámenia, ponúkanú cenu vyjadrenú jednou pevnou sumou v € za jeden stroj, v prípade záujmu o viaceré stroje pevnou sumou za jednotlivé stroje.

Komisionálne otváranie obálok s cenovými ponukami sa uskutoční dňa 28. apríla 2022 o 11,30 hod. Zasadnutie komisie bude neverejné. Podmienky odpredaja: Odpredaj prebytočného hnuteľného majetku štátu bude realizovaný iba uchádzačom, ktorí splnili správcom stanovené podmienky, predložili všetky platné požadované doklady a údaje a komisia ich cenovú ponuku vyhodnotila ako najvyššiu cenovú ponuku. Kritériom pri prevode je výška cenovej ponuky od uchádzača, ktorá musí byť minimálne vo výške stanovenej ceny. Odpredaj bude realizovaný na základe kúpnej zmluvy podľa § 588 a nasl. Občianskeho zákonníka v súlade s ustanovením § 11 zákona NR SR č. 278/1993 Z. z., uzatvorenej medzi správcom majetku štátu a víťazným uchádzačom. Úhrada ceny za predmet odpredaja musí byť výhradne v eurách a vykonaná na základe faktúry pred prevzatím predmetu odpredaja. Odvoz, naloženie a manipuláciu s predmetom odpredaja si zabezpečí kupujúci na vlastné náklady a nebezpečenstvo. Informácie budú záujemcom poskytnuté na adrese: SOŠ železničná, Palackého 14, 040 01 Košice, soszeleznicnakosice@soszke.sk, 055 6228363, pán Ladislav Fekete – správca – 0903 221699. Ponuka je zverejnená na [www.soszedupage.sk](http://www.soszedupage.sk). SOŠ železničná v Košiciach si vyhradzuje právo ponuku zrušiť, prípadne zrušenú ponuku opakovať. Účasťou v tejto ponuke záujemca vyslovuje svoj súhlas s podmienkami ponuky.

 Príloha 1

 Počet listov - 1

**ZOZNAM prebytočného hnuteľného majetku**

**Stroje a zariadenia v objekte bývalého elokovaného pracoviska Masarykova 20, Košice**

|  |  |  |  |  |
| --- | --- | --- | --- | --- |
| **inventarizačné číslo** | **Trhová cena /EUR/** | **Rok nadobudnutia** | **Popis majetku** | **Miesto uloženia** |
| 145  | 200 | 1987 | Ohýbačka plechu | Masarykova 20, Košice |
| 151 | 1500 | 1966 | Sústruh univerzálny | Masarykova 20, Košice |
| 152 | 150 | 1968 | Sústruh hrotový | Masarykova 20, Košice |
| 163 | 500 | 1991 | Buchar pneumatický | Masarykova 20, Košice |
| 166 | 200 | 1965 | Obrážačka vodorovná | Masarykova 20, Košice |